32006R1873
L 360/61
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО, ЕВРАТОМ) № 1873/2006 НА СЪВЕТА
от 11 декември 2006 година
за изменение на Регламент (EОВС, EИО, Eвратом) № 300/76 за определяне на категориите длъжностни лица, които имат право на надбавки за работа на смени, и размера и условията за това
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Правилника за длъжностните лица на Европейските общности и Условията за работа на другите служители на Европейските общности, установени в Регламент (ЕИО, Евратом, ЕОВС) № 259/68 (1), и по-специално член 56а, втора алинея от Правилника за длъжностните лица,
като взе предвид предложението на Комисията, представено след консултации с Комитета по Правилника за длъжностните лица,
като има предвид, че Регламент (ЕОВС, ЕИО, Евратом) № 300/76 (2) следва да бъде изменен, с цел да бъде приспособен към променящите се нужди от работа на смени в европейските институции,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕОВС, ЕИО, Евратом) № 300/76 се изменя, както следва:
1.
В член 1, параграф 1, първа алинея встъпителното изречение се заменя със следния текст:
„Длъжностно лице,
-
на което се заплаща от бюджетните кредити за изследвания и инвестиции и което е назначено в звено на Съвместния изследователски център или е в неактивна заетост, или
-
на което се заплаща от оперативните бюджетни кредити и е наето в отдел, обслужващ информационните и комуникационните технологии (ИКТ), отдел за безопасност и сигурност или друга служба, осъществяваща функции, свързани с безопасността и сигурността, централа за телефонни/информационни услуги, рецепция или отдел, осигуряващ подкрепа за Общата външна политика и политиката на сигурност (ОВППС) или за Европейската политика по сигурност и отбрана (ЕПСО) или за координацията в извънредни и кризисни ситуации, или назначено да работи или наблюдава технически инсталации,
което работи на смени по смисъла на член 56а от Правилника за длъжностните лица, има право на следните надбавки:“.
2.
В член 1, параграф 2 последното изречение се заличава.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 декември 2006 година.